यहाँ त कलिला ओठमा जुँगारेखि बस्न नपाउँदै रोजगारीका नामका लागि विदेश पस्न युवाहरू बाध्य छन् । नेपालमा १६ देखि ४० वर्षको उमेर समूहभित्रको जनशक्तिलाई युवा मान्ने गरिएको छ । नेपालको कुल जनसंख्यामध्ये एक करोड ६ लाख युवा रहेका छन् । जनसंख्याको आधारमा नेपालमा युवाको जनसंख्या सबैभन्दा बढी भएकाले यसलाई अर्थशास्त्रीहरूले लाभका रूपमा हेरे पनि युवा जनशक्तिलाई सदुपयोग गर्न नसक्दा झण्डै ४० लाख युवा विदेशमा श्रम बेच्न बाध्य छन् ।
